Document ID: 31985R0871

*****
ΚΑΝΟΝΙΣΜΟΣ (ΕΟΚ) αριθ. 871/85 ΤΟΥ ΣΥΜΒΟΥΛΙΟΥ
της 26ης Μαρτίου 1985
για την τροποποίηση του κανονισμού (ΕΟΚ) αριθ. 355/77 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι το άρθρο 16 παράγραφος 3 του κανονισμού (ΕΟΚ) αριθ. 355/77 (2), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (3), προβλέπει ότι το προβλεπόμενο κόστος για την κοινή δράση που καθιερώνεται από τον κανονισμό αυτό και που επιβαρύνει το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Προσανατολισμού, για την περίοδο από 1η Ιανουαρίου 1985 έως 31 Δεκεμβρίου 1989, καθορίζεται πριν από τις 31 Δεκεμβρίου 1984·
ότι ενδείκνυται να καθοριστεί αυτό το προβλεπόμενο κόστος για την περίοδο από 1η Ιανουαρίου 1985 έως 31 Δεκεμβρίου 1989 με μια πραγματική εκτίμηση των αναγκών που συνδέονται με τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 16 παράγραφος 3 του κανονισμού (ΕΟΚ) αριθ. 355/77, το τελευταίο εδάφιο αντικαθίσταται από το ακόλουθο κείμενο:
«Το προβλεπόμενο κόστος για την κοινή δράση που επιβαρύνει το Ταμείο για την περίοδο από 1η Ιανουαρίου 1985 έως 31 Δεκεμβρίου 1989 ανέρχεται σε 1 343 εκατόμμυρια ECU, που κατανέμονται στην περίοδο αυτή.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1985.

Labels: 4
17
6